A4-0405/96

Ψήφισμα σχετικά με τα αναπτυξιακά προβλήματα και τις διαρθωτικές παρεμβάσεις στην Ιταλία

Το Ευρωπαϊκό Κοινοβούλιο,

- έχοντας υπόψη την απόφαση της Επιτροπής της 29ης Ιουλίου 1994 για τη θέσπιση του Κοινοτικού Πλαισίου Στήριξης (ΚΠΣ) για τις κοινοτικές διαρθρωτικές παρεμβάσεις στις περιοχές της Ιταλίας του στόχου 1, δηλ. Αβρούζιο, Βασιλικάτα, Καλαβρία, Καμπανία, Μολίζε, Απουλία, Σαρδηνία και Σικελία (C4-0050/96) ((ΕΕ L 250 της 26.9.1994, σελ. 21)),

- έχοντας υπόψη τις αποφάσεις της Επιτροπής της 14ης και 16ης Δεκεμβρίου 1994 για την έγκριση των Ενιαίων Εγγράφων Προγραμματισμού για τις κοινοτικές διαρθρωτικές παρεμβάσεις στις περιοχές της Ιταλίας του στόχου 2 (C4-0051/96 και C4-0052/96) ((EE L 382 της 31.12.1994)),

- έχοντας υπόψη τα Ενιαία Έγγραφα Προγραμματισμού (DOCUP) για τις κοινοτικές διαρθρωτικές παρεμβάσεις του στόχου 5β,

- έχοντας υπόψη τη συναφθείσα μεταξύ Ευρωπαϊκής Επιτροπής και Ιταλικής Κυβερνήσεως συμφωνία της 26ης Ιουλίου 1995 η οποία, προβλέπει την παράταση της χρονικής δυνατότητας χρήσεως των διαρθρωτικών πόρων για την υλοποίηση μεταξύ άλλων, συγκεκριμένων δεσμεύσεων εκ μέρους του κράτους με στόχο την αποτελεσματική διαχείριση των πόρων των ταμείων,

- έχοντας υπόψη τα συμπεράσματα της συνεδρίασης των υπουργών των αρμοδίων για τις περιφερειακές πολιτικές και την χωροταξία η οποία πραγματοποιήθηκε στη Βενετία στις 3 και 4 Μαΐου 1996,

- έχοντας υπόψη την πρόταση ψηφίσματος της κ. Muscardini σχετικά με το κλείσιμο των εγκαταστάσεων της Falck του Sesto S. Giovanni (B4-0592/95),

- έχοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Κοινοτικών Υποθέσεων και Απασχόλησης (A4- 0405/96),

Α. έχοντας υπόψη ότι τα διαρθρωτικά ταμεία αποτελούν σημαντικό μέσο για τη γεφύρωση του μεγάλου χάσματος που υφίσταται τόσο μεταξύ των διαφόρων περιοχών της Ένωσης όσο και στο εσωτερικό των επί μέρους κρατών μελών,

Β. έχοντας υπόψη ότι η πολιτική οικονομικής και κοινωνικής συνοχής της συνεργασίας και της διαπεριφερειακής αλληλεγγύης αποτελεί έναν από τους βασικούς στόχους της Ένωσης,

Γ. λαμβάνοντας υπόψη ότι η υλοποίηση της πολιτικής αυτής απαιτεί και την δυνατότητα καταλλήλου προγραμματισμού και συντονισμού των χρημοτοοικονομικών παρεμβάσεων,

Δ. έχοντας υπόψη το ενδιαφέρον και τα σημαντικά αποτελέσματα της χρήσης των χρηματοδοτήσεων που προβλέπονται στο άρθρο 10 του ΕΤΠΑ και ότι ποσοστό μέχρι 1% των χρηματοδοτικών πόρων για το χρονικό διάστημα 94-99 - ποσόν ίσον με 141 δισ. Ecu (Τιμές 92) - μπορεί να πιστωθεί για τη μελέτη καινοτόμων μέτρων και για πιλοτικά προγράμματα,

E. έχοντας υπόψη ότι η εφαρμογή της οικονομικής και κοινωνικής συνοχής δεν πρέπει να πραγματοποιηθεί σε βάρος του περιβάλλοντος γιατί τούτο θα ήταν αντίθετο με το στόχο της Ευρωπαϊκής Ένωσης να επιτύχει μια βιώσιμη ανάπτυξη,

ΣΤ. έχοντας υπόψη ότι η Ιταλία χαρακτηρίζεται από επίμονες και ευρείες περιφερειακές ανομοιομορφίες οι οποίες σε έκταση είναι πολύ μεγαλύτερες από τις αντίστοιχες που υφίστανται στα λοιπά κράτη μέλη, όπως αποδεικνύεται από το γεγονός ότι το ΑΕγχΠ ανά κάτοικο στις ζώνες του στόχου 1 αντιπροσωπεύει μόλις το 60% του αντιστοίχου των ζωνών που βρίσκονται στην Κεντρική και τη Βόρεια Ιταλία[semigr ] λαμβάνοντας επίσης υπόψη ότι οι ανομοιομορφίες αυτές έχουν ανησυχητικές επιπτώσεις επί του ποσοστού ανεργίας το οποίο φθάνει το 21,3% στο Νότο της Ιταλίας έναντι του 7,1% στις περιοχές του Βορρά και 10,2% στις περιοχές της κεντρικής Ιταλίας δεδομένου ότι 12,2% είναι ο εθνικός μέσος όρος (βάσει στοιχείων ISTAT του Δεκεμβρίου 1996) ενώ 10,8% αποτελεί τον κοινοτικό μέσο όρο (βάσει στοιχείων EUROSTAT του Σεπτεμβρίου 1996),

Z. έχοντας υπόψη ότι οι πόροι των διαρθρωτικών ταμείων που προορίζονται για την Ιταλία ανέρχονται σε 21.680,2 εκατ. Ecu για την περίοδο 1994-1999, εκ των οποίων 14.860 εκατ. Ecu προορίζονται για τις περιοχές του στόχου 1,

H. λαμβάνοντας υπόψη ότι παρά τα προβλήματα χρήσεως των πόρων, το ΚΠΣ για το στόχο 1 1989-1993 πέτυχε θετικά αποτελέσματα όπως π.χ. την αύξηση της προστιθέμενης αξίας κατά 1670 Lit ανά δισεκατομμύριο ετησίως, ποσό που αντιπροσωπεύει το 0,5% του συνόλου της προστιθέμενης αξίας που παράγεται ετησίως στο Mezzogiorno και την δημιουργία επιπροσθέτων 40.000 θέσεων εργασίας πλήρους απασχόλησης για το σύνολο της 5ετίας αριθμός που αντιπροσωπεύει το 0.6% του συνόλου της απασχόλησης στο Mezzogiorno,

Θ. έχοντας υπόψη ότι κατά την περίοδο 1989-1993 η χρήση των διαρθρωτικών πόρων προσέκρουσε σε σημαντικές δυσκολίες οι οποίες προκάλεσαν καθυστερήσεις στη χρήση καθώς και την απώλεια κοινοτικών πόρων που είχαν προορισμό την Ιταλία και έχοντας υπόψη ότι για την περίοδο 1994-1999 μόνο το 21,29% των πιστώσεων που προορίζονται στο στόχο 1 έχουν χρησιμοποιηθεί ενώ οι πραγματοποιηθείσες πληρωμές ανέρχονται μόλις στο 10,5% και ότι η κατάσταση είναι εξ ίσου ανησυχητική όσον αφορά τους στόχους 2 και 5β (αντιστοίχως, για τον στόχο 2: 26,2% και 7,6% και για τον στόχο 5β: 8,6% και 2,1% (στοιχεία της 30ής Σεπτεμβρίου 1996),

Ι. έχοντας υπόψη ότι για την περίοδο 1994-1999, οι πόροι των διαρθρωτικών ταμείων θα διατεθούν για τις ιταλικές περιοχές μέσα σ´ένα κλίμα συρρίκνωσης του προϋπολογισμού λόγω των προσπαθειών σύγκλισης για τη συμμετοχή στο ενιαίο νόμισμα και ότι, ως εκ τούτου, σε πολλές περιπτώσεις πέραν ίσως των περιπτώσεων όπου προβλέπεται κρατική συγχρηματοδότηση, οι πόροι αυτοί θα αποτελέσουν το βασικό μέσο για τη γεφύρωση της ανομοιογένειας που υφίσταται μεταξύ των περιοχών, γεγονός το οποίο, περισσότερο από κάθε άλλη φορά, καθιστά επιτακτική την ανάγκη πλήρους χρήσεως των πόρων αυτών στις εν λόγω περιοχές,

ΙΑ. έχοντας υπόψη την ύπαρξη του ΕΚΤ και την σε μεγάλο βαθμό ελλιπή χρησιμοποίησή του (σε πλαίσιο Ένωσης, για το έτος ´95 δεν χρησιμοποήθηκε το 24% των πιστώσεων και το 19% των υποχρεώσεων) που είναι γενικευμένοι σε όλα τα κράτη μέλη,

ΙΒ. λαμβάνοντας υπόψη ότι η ανεργία και ιδιαιτέρως η ανεργία των νέων αποτελεί ακόμα και μακροπρόθεσμα, το σοβαρότερο πρόβλημα για την οικονομία των ιταλικών περιοχών που εντάσσονται στο στόχο 1,

ΙΓ. έχοντας υπόψη ότι σε ορισμένες περιοχές της Ιταλίας υφίστανται σοβαρότατες καταστάσεις αποβιομηχανοποίησης, πράγμα που συμβαίνει ακόμα και στις πιο προηγμένες βόρειες περιοχές και ότι το κλίμα αυτό ενδέχεται πιθανότατα να διακυβεύσει τις οικονομικές δραστηριότητες των μικρών και μεσαίων επιχειρήσεων ιδιαιτέρως όσων απασχολούνται με τις βιομηχανικές υποπρομήθειες[semigr ] έχοντας υπόψη ότι οι εν λόγω μικρομεσαίες επιχειρήσεις πρέπει να ενθαρρυνθούν να λειτουργήσουν κατά τρόπο βιώσιμο,

ΙΔ. λαμβάνοντας υπόψη τη γεωγραφική θέση των περιοχών του στόχου 1 οι οποίες είναι τοποθετημένες περιφερειακά σε σχέση με τις πλέον αναπτυγμένες οικονομικά ευρωπαϊκές περιφέρειες, σε κεντρική όμως θέση σε σχέση με τις περιφέρειες της Μεσογείου, οι δυνατότητες των οποίων όσον αφορά την συνεργασία για την ανάπτυξη ελάχιστα αξιοποιήθηκαν μέχρι σήμερα δυστυχώς,

ΙΕ. έχοντας υπόψη το διαρθρωτικό έλλειμμα που χαρακτηρίζει το σύνολο της χώρας και οφείλεται ιδιαιτέρως στη γεωγραφική και οριογραφική ανάπτυξη και είναι σημαντικότατο για τις περιοχές του στόχου 1,

ΙΣΤ. λαμβάνοντας υπόψη τις ανεπάρκειες των εθνικών και περιφερειακών διοικητικών δομών της Ιταλίας και την πολλαπλότητα των κέντρων λήψεως αποφάσεων, καθώς και την περιπλοκότητα των εθνικών διαδικασιών που έρχονται να προστεθούν στις κοινοτικές ανεπέρκειες καθώς και η ύπαρξη μιας πολύ πλούσιας νομολογίας η οποία πολλάκις είναι αντιφατική[semigr ]

IZ. έχοντας υπόψη ότι η προθεσμία για τις πληρωμές που αφορούν την περίοδο 1989-1993 ορίστηκε για τις 31 Δεκεμβρίου 1997 πλην των πληρωμών που αφορούν ορισμένες μορφές παρέμβασης για τις οποίες η προθεσμία λήγει στις 31 Δεκεμβρίου 1996,

IH. λαμβάνοντας υπόψη ότι ο τερματισμός της ειδικής παρέμβασης για το Mezzogiorno και η κατάργηση της Agenzia per il Mezzogiorno, έθεσε τέλος σε ένα σύστημα το οποίο είχε καταστεί αναποτελεσματικό, χωρίς ωστόσο να συμπέσει με τη βελτίωση των κοινωνικοοικονομικών συνθηκών που το είχαν καταστήσει απαραίτητο,

IΘ. λαμβάνοντας υπόψη ότι οι πολιτιστικές και περιβαλλοντικές δράσεις καθώς και η αξιοποίηση της πολιτιστικής και περιβαλλοντικής κληρονομιάς όπως επίσης και του τοπίου θα πρέπει να ενσωματωθούν στη στρατηγική των αναπτυξιακών προγραμμάτων όχι μόνο ως μέσο ανάπτυξης των περιοχών αυτών αλλά και για την επίτευξη μιας καλύτερης ποιότητας ζωής,

Κ. λαμβάνοντας υπόψη τη σημασία που έχει η εντατικότερη αποκέντρωση στα πλαίσια του σεβασμού της αρχής της επικουρικότητας, που θα συμβάλλει επίσης στην μεγαλύτερη διαφάνεια όσον αφορά τη διάθεση των κοινοτικών πόρων,

ΚΑ. έχοντας υπόψη τη σημασία που έχει η μόνιμη και κατά προτεραιότητα συμμετοχή των οικονομικών και κοινωνικών εταίρων στον προγραμματισμό, την αξιολόγηση και τον έλεγχο της χρήσεως των πόρων των Διαρθρωτικών Ταμείων,

ΚΒ. λαμβάνοντας υπόψη τη συζήτηση η οποία πραγματοποιήθηκε στα πλαίσια της δημόσιας ακρόασης σχετικά με τη χρήση των διαρθρωτικών πόρων στην Ιταλία ενώπιον της Επιτροπής Περιφερειακής Πολιτικής, στην οποία παρενέβησαν εκπρόσωποι των εθνικών του περιφερειακών και τοπικών διοικήσεων καθώς και των οικονομικών και κοινωνικών εταίρων,

ΚΓ. έχοντας υπόψη ότι η δασοκομία διαδραματίζει σημαντικό περιβαλλοντικό οικονομικό και κοινωνικό ρόλο στην ύπαιθρο της Ευρωπαϊκής Ένωσης και ιδιαίτερα στις περιφερειακές ζώνες,

1. υπενθυμίζει ότι η κοινωνικοοικονομική κατάσταση στην οποία βρίσκονται οι ιταλικές περιοχές, και ιδιαίτερα οι περιοχές του στόχου 1, συνεχίζει να καθιστά απαραίτητη την παρέμβαση των κοινοτικών διαρθρωτικών μέσων και ότι ακριβώς οι δυσχέρειες που προέκυψαν κατά τη χρήση των μέσων αυτών αποτελούν μια επί πλέον απόδειξη των διαρθρωτικών αδυναμιών και των αδυναμιών της υποδομής που έχουν οι περιοχές αυτές[semigr ]

2. εκφράζει την ανησυχία του και τη βαθειά λύπη του για τις καθυστερήσεις με τις οποίες ορισμένες χώρες και ιδιαίτερα η Ιταλία χρησιμοποιούν τους διαρθρωτικούς πόρους που έχουν στην διάθεσή τους θεωρεί δε απαραίτητο να ληφθεί υπόψη η ιδιαίτερα περίπλοκη κοινωνικοοικονομική κατάσταση των περιοχών του στόχου 1 η οποία απαιτεί την ανάληψη δράσης που να είναι ταυτόχρονα πιο αποφασιστική και ευέλικτη[semigr ]

3. καλεί τις αρμόδιες αρχές να φροντίσουν να προωθήσουν τοπικές συμφωνίες για την απασχόληση διαμορφώνοντας καινοτόμες στρατηγικές όπως προτείνεται στην ευρωπαϊκή στρατηγική για τις τοπικές πρωτοβουλίες ανάπτυξης και απασχόλησης που εξεπόνησε η Επιτροπή[semigr ]

4. στηρίζει το ψήφισμα της Επιτροπής Επιτήρησης του ΚΠΣ, στόχου 1, της 19ης Ιουλίου 1996 όπου διατυπώνεται η ανάγκη δημιουργίας ενός μηχανισμού επαναπρογραμματισμού που θα έχει ως στόχο τη διευκόλυνση της μεταφοράς των πόρων που προορίζονται για τα προγράμματα των οποίων η εκτέλεση έχει καθυστερήσει προς ήδη δρομολογηθείσες παρεμβάσεις ή προς παρεμβάσεις που πρόκειται να δρομολογηθούν, συγκεκριμένα πραγματοποιήσιμες εντός προβλεπομένων προθεσμιών και τούτο προκειμένου να προληφθεί ο κίνδυνος απώλειας των πόρων που προορίζονται για τις ασθενέστερες περιοχές της Ιταλίας λόγω του ότι τα προγράμματα των περιοχών αυτών δεν έχουν εφαρμοστεί εγκαίρως[semigr ]

5. διαπιστώνει ότι ο βαθμός αποτελεσματικότητας στην εφαρμογή διαρθρωτικών πολιτικών παρουσιάζει ενίοτε σημαντικές διακυμάνσεις από περιφέρεια σε περιφέρεια και τούτο καθιστά αναγκαία και δυνατή μια βελτίωση ακόμη και για τις περιφέρειες που παρουσιάζουν λιγότερο δυναμισμό[semigr ]

6. θεωρώντας απαράδεκτη, στα πλαίσια της υφιστάμενης κοινωνικοοικονομικής κατάστασης, την ενδεχόμενη περαιτέρω απώλεια κοινοτικών χρηματοδοτήσεων λόγω μη χρήσεώς τους, καλεί επομένως τις κοινοτικές, εθνικές, περιφερειακές και τοπικές αρχές να επέμβουν εγκαίρως στα πολυπεριφερειακά και περιφερειακά λειτουργικά προγράμματα τροποποιώντας τα κατά τρόπον ώστε να αυξηθεί η προικοδότηση των προγραμμάτων που έχουν σημειώσει μεγαλύτερη επιτυχία[semigr ] θεωρεί εξάλλου ότι στις σοβαρές περιπτώσεις εξακολούθησης της ελλιπούς χρησιμοποίησης, η κεντρική κυβέρνηση θα έπρεπε να εντοπίσει εναλλακτικά δημόσια πρόσωπα στα οποία να αναθέσει το καθήκον εφαρμογής των προγραμμάτων[semigr ] θεωρεί σημαντικότατο τον ρόλο που διαδραματίζει το Υπουργείο Οκονομικών όσον αφορά τη χρήση των διαρθρωτικών πόρων και ζητεί να διευρυνθούν οι εξουσίες του Εθνικού Σώματος Παρακολούθησης[semigr ]

7. είναι της άποψης ότι κατά το οικονομικό έτος 1998 η Επιτροπή θα πρέπει να προβεί σε κατάλληλη αξιολόγηση του βαθμού στον οποίο οι εγγεγραμμένες πιστώσεις στον προϋπολογισμό μπορούν να χρησιμοποιηθούν και ότι θα πρέπει να εξετάσει πιθανά εναλλακτικά μέτρα που θα μπορούσαν να χρηματοδοτηθούν από πόρους οι οποίοι διαφορετικά θα έμεναν αχρησιμοποίητοι[semigr ]

8. θεωρεί ότι η απλούστευση και η απλοποίηση των διαδικασιών έχει προτεραιότητα, ζητεί να ληφθούν μέτρα για την επιτάχυνση της διαδικασίας λήψεως αποφάσεων και εκτέλεσης των προγραμμάτων, χωρίς να παραμελούνται οι κοινωνικές και περιβαλλοντικές επιπτώσεις των εν λόγω προγραμμάτων, ευχόμενο ότι η κυβέρνηση θα δεσμευθεί ότι θα δώσει προτεραιότητα στις διοικητικές διαδικασίες που αφορούν τη χρήση των κοινοτικών πόρων[semigr ] πιστεύοντας ότι μια μεγαλύτερη αποτελεσματικότητα στη χρήση των διαρθρωτικών ταμείων ενισχύει την αρχή της οικονομικής και κοινωνικής συνοχής[semigr ]

9. θεωρεί απαραίτητη την ενίσχυση του οριζοντίου συντονισμού μεταξύ των διαφόρων τομέων των εθνικών και περιφερειακών διοικήσεων καθώς και του καθέτου συντονισμού μεταξύ κυβέρνησης, περιοχών, τοπικών φορέων και κοινωνικών εταίρων[semigr ] στα πλαίσια εκφράζει την ευχή η σύσταση των εθνικών και περιφερειακών τομέων προγραμματισμού να επιτρέψει την ενίσχυση του συντονισμού και βελτίωσης του τρόπου εφαρμογής των μορφών παρέμβασης που συγχρηματοδοτούνται από την Ευρωπαϊκή Ένωση[semigr ]

10. υπογραμμίζει την ανεπάρκεια των εθνικών και περιφερειακών διοικητικών δομών που συχνάκις ευθύνονται για τον ελλιπή προγραμματισμό και ως εκ τούτου για την αναποτελεσματική εφαρμογή των παρεμβάσεων των Ταμείων, ζητεί δε να δοθεί ένας σημαντικότερος ρόλος στα προγράμματα και τα σχέδια που έχουν ειδικώς ως στόχο την κατάρτιση των στελεχών της διοίκησης περιλαμβανομένων των τοπικών οργανισμών και διοικήσεων και να χρησιμοποιηθεί σε όλη του την έκταση το μέσο της τεχνικής βοήθειας για να προσφερθεί η δέουσα υποστήριξη στις δημόσιες διοικήσεις[semigr ]

11. εύχεται το τέλος της ειδικής παρέμβασης για το Mezzogiorno και η κατάργηση της Agenzia per il Mezzogiorno να συνοδευθεί, το ταχύτερο δυνατόν, από την υλοποίηση μιας νέας αναπτυξιακής περιφερειακής πολιτικής στα πλαίσια του σεβασμού της αρχής της προσθετικότητας, υπογραμμίζει δε σχετικώς ότι τα Διαρθρωτικά Ταμεία αποτελούν και από μεθοδολογικής απόψεως ένα από τα ολίγα υπάρχοντα μέσα για την υλοποίηση μιας λογικής αναπτυξιακής πολιτικής ικανής να απαντήσει στα προβλήματα των μειονεκτουσών περιοχών του Νότου στο σύνολό του[semigr ]

12. συνιστά στην Επιτροπή, λαμβάνοντας υπόψη το προηγούμενο της περιφέρειας των Αβρουζίων, να επεξεργαστεί μεταβατικά μέτρα αντιστάθμισης με στόχο να καταστήσει λιγότερο δραματικές τις συνέπειες της παύσης των χρηματοδοτήσεων για τις περιφέρειες, τις ζώνες ή τις περιοχές, η πρόσφατη κοινωνική και οικονομική ανάπτυξη των οποίων θα έχει ως αποτέλεσμα τον αποκλεισμό τους από τις διαρθρωτικές ενισχύσεις στο τέλος της περιόδου προγραμματισμού[semigr ]

13. είναι της άποψης ότι η ανεπαρκής ανάπτυξη της μεσογειακής πολιτικής της ΕΕ έχει αρνητικές επιπτώσεις για την ανάπτυξη του Mezzogiorno και ως εκ τούτου ζητεί η υλοποίηση του προγράμματος MEDA να λάβει καταλλήλως υπόψη την περιοχή αυτή καθώς και άλλες περιοχές του Νότου της Ένωσης ιδιαίτερα μέσω της διαπεριφερειακής συνεργασίας μεταξύ των δύο ακτών της Μεσογείου[semigr ]

14. είναι της άποψης ότι η στήριξη και η προώθηση πολιτιστικών δραστηριοτήτων και υποδομών και ιδιαίτερα η χρήση πόρων για την επαγγελματική κατάρτιση σε θέματα που άπτονται των πολιτιστικών αγαθών αφενός και του τουρισμού και των ΜΜΕ που απασχολούνται με τον τουρισμό αφετέρου, αποτελούν ένα σημαντικό μέσο κοινωνικοοικονομικής ανάπτυξης και δημιουργίας νέων θέσεων απασχόλησης θεωρεί ως εκ τούτου σκόπιμη την αύξηση των δυνατοτήτων παρέμβασης των Διαρθρωτικών Ταμείων[semigr ]

15. θεωρεί σημαντική τη βελτίωση της ποιότητας προγραμματισμού και ως εκ τούτου κρίνει απαραίτητη την προληπτική συμμετοχή των ενδιαφερομένων ιδιωτικών και δημοσίων φορέων στην οικονομική δραστηριότητα[semigr ] θεωρεί ως εκ τούτου απαραίτητη την ενίσχυση της αρχής της εσωτερικής σχέσης με τους κοινωνικούς εταίρους κατά τρόπον ώστε να συμμετάσχουν οι οικονομικοί και κοινωνικοί φορείς στη διαδικασία ενεργοποίησης των κοινοτικών παρεμβάσεων ήδη από τη φάση του προγραμματισμού[semigr ] θεωρεί επίσης σημαντική τη βελτίωση του σχεδιασμού των δράσεων που θα συγχρηματοδοτηθούν από τα Διαρθρωτικά Ταμεία[semigr ]

16. εκφράζει τη λύπη του για τις ενημερωτικές και λειτουργικές δυσχέρειες που επισημάνθηκαν από τους οικονομικούς και κοινωνικούς εταίρους καθώς και από τις τοπικές αρχές όσον αφορά τη συμμετοχή στον κοινοτικό προγραμματισμό[semigr ]

17. συνιστά στις περιφέρειες να εξετάσουν τη δυνατότητα να ιδρύσουν έδρες εκπροσώπησης στην Ευρωπαϊκή Ένωση, οι οποίες θα αποτελέσουν έναν μηχανισμό ικανό να λαμβάνει τις πληροφορίες που είναι αναγκαίες, ούτως ώστε οι δημόσιοι και ιδιωτικοί φορείς των μεμονωμένων ενδιαφερομένων περιοχών να μπορούν να χρησιμοποιούν καλύτερα τα διαρθρωτικά προγράμματα[semigr ]

18. προτείνει να γίνει μεγαλύτερη και επωφελέστερη χρήση των διαθεσίμων πόρων τόσο για την ενημέρωση των εν δυνάμει χρηστών των κοινοτικών κονδυλίων όσον και για την ενημέρωση των δημοσίων, ιδιωτικών και επαγγελματικών φορέων σχετικά με τις κοινοτικές, εθνικές και τοπικές ρυθμίσεις και διαδικασίες[semigr ] και τούτο προκειμένου να καλυφθούν καταφανείς ελλείψεις στον εν λόγω θεμελιώδη τομέα[semigr ]

19. υπογραμμίζει την ανάγκη ενίσχυσης της αλληλεγγύης ως αρχής που διαπνέει την οικονομική και κοινωνική συνοχή με τον καλύτερο συντονισμό όσον αφορά τη χρήση των πόρων των Διαρθρωτικών Ταμείων υπενθυμίζοντας ότι ο συντονισμός αυτός θα πρέπει να αποτελεί την κατευθυντήρια γραμμή για τη σύλληψη, τον προγραμματισμό και την υλοποίηση όλων των κοινοτικών πολιτικών[semigr ]

20. κρίνει αναγκαίο, ιδιαίτερα όσον αφορά το στόχο 2, να επιφυλαχθεί ιδιαίτερη προσοχή στην ενίσχυση της τοπικής ανάπτυξης ιδίως με παρεμβάσεις οι οποίες θα έχουν ως στόχο την υποστήριξη των μικρομεσαίων επιχειρήσεων, υπογραμμίζοντας τη σημασία που έχει η δημιουργία θέσεων απασχόλησης, η έρευνα και η ανάπτυξη για λόγους καινοτομίας, το εξειδικευμένο εργατικό δυναμικό, το περιβάλλον, η βιώσιμη ανάπτυξη και οι ίσες ευκαιρίες[semigr ]

21. θεωρεί σκόπιμο και τούτο προκειμένου να βελτιωθεί η χρήση του ΕΚΤ να προωθηθεί μια μεγαλύτερη ελαστικότητα κατά το σχεδιασμό, να προωθηθεί μια επωφελέστερη ενσωμάτωση μεταξύ των μέτρων ΕΚΤ και ΕΤΠΑ και ως εκ τούτου να υπάρξει καλύτερος συντονισμός μεταξύ ΓΔV και ΓΔ XVI της Επιτροπής προκειμένου να διευκολύνεται η έγκριση των εγγράφων[semigr ]

22. τονίζει ότι θα έπρεπε να αποδοθεί μεγαλύτερη σημασία στην ανάπτυξη των ανθρωπίνων πόρων καθόσον η αύξηση των τεχνικών και επαγγελματικών προσόντων, ιδίως στους τομείς της καινοτομίας και της τεχνολογίας, είναι η αναγκαία προϋπόθεση για να μειωθεί το ποσοστό ανεργίας που είναι τόσο υψηλό σε πολλές περιοχές της χώρας[semigr ]

23. εφιστά την προσοχή στα προβλήματα που αφορούν τις περιοχές του στόχου 5β, ιδίως όσον αφορά την εγκατάλειψη των ορεινών περιοχών με συνέπεια βλάβες στον υδρογεωλογικό ιστό, το περιβάλλον γενικά και τον κίνδυνο απώλειας των πολιτιστικών αξιών των εν λόγω περιοχών[semigr ]

24. θεωρεί σκόπιμο να προαχθεί η ανάπτυξη μιας βιώσιμης δασοκαλλιέργειας μεταξύ άλλων και σε επίπεδο αγροτικής εκμετάλλευσης προκειμένου να βελτιωθεί το αγροτικό εισόδημα, να προστατευθεί το επίπεδο του πληθυσμού στις περιοχές της υπαίθρου και/ή περιφερειακές και να υπάρξει συμβολή στην εφαρμογή μιας πολιτικής σεβομένης το περιβάλλον[semigr ]

25. υποστηρίζει τη συνέχιση και αύξηση των χρηματοδοτικών δραστηριοτήτων βάσει του άρθρου 10 του κανονισμού ΕΤΠΑ, την ενίσχυση του ρόλου των τοπικών και περιφερειακών φορέων και την προώθηση της ανταλλαγής εμπειριών σε περιφερειακό επίπεδο προκειμένου να επιτραπεί η εξάπλωση των εργασιών, εμπειριών, ικανοτήτων και πληροφοριών τους εις τρόπον ώστε να αντιμετωπιστούν ορισμένες από τις κύριες ελλείψεις που συναντώνται σε μερικές περιφέρειες και που ήδη έχουν ξεπεραστεί με επιτυχία σε άλλες και τούτο υπό το πρίσμα της λογικής της εταιρικής σχέσης[semigr ]

26. θεωρεί ότι η σημερινή κατάσταση στην Ιταλία είναι η καλύτερη απόδειξη ότι χρειάζεται χωρίς αναβολή μια σημαντική απλοποίηση των διαδικασιών που προβλέπουν οι κοινοτικοί κανονισμοί για τα διαρθρω τικά ταμεία[semigr ]

27. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Ιταλική Κυβέρνηση, τα δύο σώματα του Ιταλικού Κοινοβουλίου καθώς και στις εκτελεστικές αρχές των αυτονόμων περιοχών και επαρχιών της Ιταλίας.